paragraph_text: Patrijarhalni moral stavlja čast cijele obitelji u vezu s nevinošću djevojke, odnosno s čednošću udane žene. Međutim, ne pravi se razlika između toga je li djevojka nevinost izgubila samovoljno ili silom silovanjem. Ako je "sramota" vidljiva za susjede, mogućom trudnoćom neudane djevojke, jedina šansa da se povrati izgubljena čast je njezina smrt. Od ostalih pripadnica ženskog spola u obitelji, djevojka ne može očekivati pomoć, jer je i njihov zadatak da održe čast. "Obečašćenje" jedne djevojke može uništiti šanse za udaju svih njenih sestara.<ref>http://www.dadalos.org/kr/Menschenrechte/Grundkurs_MR3/frauenrechte/warum/ehrenmorde.htm Preuzeto 22. ožujka 2013. Ubojstva zbog časti prisutnija su u patrijahalnim sredinama, gdje su žene građanke drugog reda i gdje ne postoji zakon koji kažnjava nasilje u obitelji te zbog nesposobnosti države da nametne provedbu zakona, te tradicije koja nadležnost za takva pitanja prepušta plemenskim i lokalnim vođama.<ref>http://metro-portal.hr/najmanje-675-zena-ubijeno-u-pakistanu-zbog-obrane-casti/66560 Preuzeto 23. ožujka 2013. Ponegdje je "kazna" i silovanje prije ubojstva ili silovanje bez ubojstva. Izvršavanje ubojstva iz časti obično je vrlo okrutno, nemilosrdno i barbarsko. Počinitelji najčešće ne osjećaju krivnju ili suosjećanje zbog ubojstva iz časti, već olakšanje, što su "spasili čast" obitelji ili plemena. Opravdavaju svoje nedjelo "neprimjerenim slobodnim životom" žrtve.<ref>http://www.dw.de/%C5%A1to-stoji-iza-ubojstava-iz-%C4%8Dasti/a-15272227 Preuzeto 22. ožujka 2013. Nemaju razvijenu svijest o pravima ženama. U nekim zemljama, ubojstva radi časti ponekad se službeno ni ne evidentiraju.